  Майя Бывальцева Москваын «Единая Россия» партилэн 15-тӥ ӧтчамез мынэ. Отчы Удмуртилэн тӧроез Александр Соловьёв но пыриське. Со сярысь ивортэ улосвыл тӧролэн но кивалтэтлэн пресс-службазы. Элькунлэн кивалтӥсез ӧтчамлэн пленарной кенешоназ пыриськоз, отын партилэсь быръёнъёс азьын программазэ юнматыны кулэ, со ик матысь вить аръёслы валтӥсь ужкагаз луоз. Со сяна, Россиысь Кун Думае быръёнъёсы одӥг мандатъем округъёсъя кандидатъёсты ӵектыны но партилэсь списокъёссэ кылдытыны кулэ. Тодэ вайытом, «Единая Россиялэн» ӧтчамез ортче 26–27 инвожое Москваын «Манежын». Солэн ужаз пыриське Удмуртилэн но делегациез. Тегъёс: Москва быръёнъёс Россия ЕдинаяРоссия АлександрСоловьёв КунДума  